open-index/open-wikipedia-markdown huggingface dataset:
נחל יצפור

**נַחַל יִצְפֹּר** הוא נחל אכזב המנקז את חלקו המזרחי של הר יצפור, שהוא אחת מפסגותיו של הגלבוע. שמו של הנחל הוא סמלי: ייתכן שהוא קרוי על פי משמעות 'צפרא' שמשמעותו, בוקר, והשמש זורחת בבוקר ממזרח, אך ייתכן ששמו מתבסס על פסוק בספר שופטים המתייחס לסיפור מלחמתו של גדעון בן יואש במדי שקפים הרי הגלעד, המוזכרים בפסוק.

## גאולוגיה וטופוגרפיה
ממוזער|מגלשות סלע אתגריות בנחל יצפור, הרי גלעד באופק
אפיקו של הנחל מתחתר בסלעי גיר מתקופת האיאוקן וכיוונו מדרום-מערב אל צפון-מזרח. הנחל יורד בתלילות מרום של כ-450 מטרים מעל פני הים אל רום של 100 מטרים מתחת לפני הים בעמק בית שאן. ראש הנחל מצוי כ-1.5 ק"מ מערבית ליישוב מעלה גלבוע. אורך חלקו הצר של אפיק הנחל כ-2 ק"מ. בקטע זה של הנחל עובר שביל טיולים אתגרי המסומן בסימון שביל אדום-לבן, הכולל יתדות תמיכה. לבסוף הנחל זורם אל שטחים חקלאיים בעמק המעיינות בין עין מודע לעין שוקק, כשבמקום לזרום במסלולו הטבעי הוא הוסט יחד עם נחל גפת לתעלה מלאכותית שנשפכת אל נחל שוקק.

## צומח
ממוזער|חורשת אורנים בנחל יצפור
צמחייה עשירה ופרחים רבים פורחים על גדות הערוץ בחורף ובאביב. בחודש מרץ פורח על מורדות הנחל גם אירוס הגלבוע.

## קישורים חיצוניים

* נחל יצפור באתר משרד החינוך
*נחל יצפור באתר iNature

## הערות שוליים

יצפור
קטגוריה:הגלבוע
יצפור
גביע אפריקה לאומות 1996

**גביע אפריקה לאומות 1996** היה הטורניר ה-20 של גביע אפריקה לאומות בכדורגל. הטורניר התקיים בין ה-13 בינואר ל-3 בפברואר 1996 בדרום אפריקה, שהחליפה את קניה, שתוכננה במקור לארח את הטורניר.

הטורניר הורחב לראשונה ל-16 קבוצות, שחולקו לארבעה בתים, מהן העפילו שתי הראשונות בכל בית לשלב רבע הגמר. עם זאת, בטורניר השתתפו 15 נבחרות בלבד, לאחר ש ביטלה את השתתפותה ברגע האחרון.

 המארחת זכתה בתואר בפעם הראשונה בתולדותיה, לאחר שגברה 2–0 במשחק הגמר על תוניסיה, מצמד שערים של מארק ויליאמס. 

## מוקדמות
טורניר המוקדמות התקיים בין ספטמבר 1994 ליולי 1995. השתתפו בו 42 נבחרות החברות ב-CAF, שחולקו לשבעה בתים בני שש נבחרות כל אחד. שתי הנבחרות שסיימו ראשונות בכל בית העפילו לטורניר הגמר, ואל 14 המעפילות הצטרפו  המארחת ו, מחזיקת הגביע, שהעפילו אוטומטית.

### הנבחרות המעפילות
[250px|שמאל|ממוזער|המדינות המשתתפות בטורניר הגמר על פני מפת [אפריקה]]

* ניגריה פרשה מהטורניר לפני תחילתו. , בעלת המאזן הטוב ביותר מהנבחרות שלא העפילו, קיבלה הצעה להחליף את ניגריה, אך סירבה עקב חוסר בזמן הכנה מתאים.

## אצטדיונים




## שלב הבתים
### בית א'

### בית ב'

### בית ג'

### בית ד'

## שלבי הנוק-אאוט

## קישורים חיצוניים

1996
קטגוריה:תחרויות כדורגל ב-1996
קטגוריה:תחרויות כדורגל בדרום אפריקה
היינריך אשוף

**היינריך אשוף** (בגרמנית: **Heinrich Aschoff**; 1893–1958), היה חסיד אומות העולם מגרמניה.

## קורות חיים
אשוף היה בן למשפחה קתולית. אחד מאחיו היה כומר. במלחמת העולם הראשונה היה אשוף חייל בצבא הקיסרות הגרמנית. הוא נפצע קשה בקרב והתעוור בעינו האחת. לאחר המלחמה היה אשוף חוואי ובבעלותו חווה גדולה בכפר הרברן (Herbern-Ascheberg) שבנורדריין-וסטפאליה. הוא היה נשוי למריה אשוף (1899–1953) ולשניים היו שמונה ילדים.

### בתקופת מלחמת העולם השנייה
בתקופת מלחמת העולם השנייה העסיק אשוף בחוותו מספר עובדי כפייה. כמו כן הסתיר אשוף בחוותו שתי יהודיות - מרגרטה שפיגל  (מרגה) ובתה בת השלוש - למרות עונש המוות שהיה צפוי לכל המסתיר יהודים וכן למרות הסכנה למשפחתו. השתיים קיבלו הוראה להתייצב במשרדי הגסטפו בפברואר 1943. הן הבינו שמדובר בתירוץ לשם שליחתן למזרח ונאלצו לרדת למחתרת. הן שהו במספר מקומות מסתור, ובהמשך שנת 1943 הגיעו לחוותו של אשוף, שם שהו עד חג הפסחא של שנת 1945 ושרדו בשואה.

## הכרה והנצחה
בשנת 1969 הכיר יד ושם בהיינריך אשוף בתור חסיד אומות העולם.

בשנת 1969 פרסמה שפיגל את הספר "מצילים בלילה" (Retter in der Nacht) ובו הנציחה את סיפור ההצלה בחוותו של אשוף.

בשנת 2009 יצא לאקרנים הסרט "מצילים בלילה"  ובו מתועד סיפור ההצלה.

## קישורים חיצוניים
* 

קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:מתנגדים גרמנים למשטר הנאצי
קטגוריה:גרמנים שנולדו ב-1893
קטגוריה:גרמנים שנפטרו ב-1958
מספר ובר

ממוזער|250x250px|סנסציה אחרי שחצי אבן פוגעת במים, התמונה כמעת ברוחב של חצי מטר. לשים לב לתנועה החופשית של טיפות המים המוסטות וזוהי תופעה שדומה לזורם עם מספר ריינולדס גבוה, הצורה המורכבת הלא כדורית של הטיפות מראה שמספר ובר גבוה. לשים לב גם לרכבת הבועות בגוף המים (בתוך המים). ובנוסף הטבעת מתרחבת כתוצאה מהתפשטות ההפרעה אחרי ההשפעה.
**מספר וֶבֶּר** (Weber number) הוא גודל חסר ממד במכניקת הזורמים החיוני עבור זורמים נוזליים ובמיוחד עבור ממשק בין שני נוזלים שונים, ועבור כמה זורמים שבהם שטח הפנים מעוקל.
המספר קרוי על שם . ניתן לחשוב על מספר ובר כעל מדד לחשיבות אינרציית הנוזל בהשוואה עם מתח הפנים.
הכמות חיונית לניתוח סרט זורם דק ומבנה טיפות ובועות. 

## ביטוי מתמטי
מספר ובר נרשם בצורה הבאה:
 \mathrm{We} = \frac{\rho\,v^2\,l}{\sigma}
כאשר
* \rho צפיפות הזורם (kg/m3).
* v מהירות (m/s).
* l אורך אופייני, בדרך כלל בקוטר אגל (m).
* \sigma מתח פנים (N/m).
מספר ובר מותקן,
\mathrm{We}^*=\frac{\mathrm{We}}{12}

שווה ליחס בין האנרגיה הקינטית לאנרגיית פני השטח,

\mathrm{We}^*=\frac{E_\mathrm{kin}}{E_\mathrm{surf}},

כאשר

E_\mathrm{kin}=\frac{\pi\rho l^3 U^2}{12}

ו

E_\mathrm{surf}=\pi l^2 \sigma.

## שימושים
אחד השימושים למספר וובר הוא בחקר צינורות חום. כאשר שטף המומנטום בליבת האדים של צינורות חום גבוה, קיימת אפשרות שמאמץ הגזירה המופעל על הנוזל בפתיל יכול להיות גדול מספיק כדי לעלות לרכבת הטיפות בזרם האדים. מספר ובר הוא הפרמטר החסר ממדים שמגדיר לנו את תחילת התופעה (שם התופעה) (מספר ובר גדול או שווה 1). במקרה הזה מספר ובר מוגדר כיחס המומנטום בשכבת האדים מחולק בכוח מתח הפנים שמרסן הנוזל, כאשר הגודל האופייני בו הוא גודל נקבובית המשטח. 

## לקריאה נוספת

* Arnold Frohn; Norbert Roth (27 March 2000). Dynamics of Droplets. Springer Science & Business Media. pp. 15–. .
* Philip Day; Andreas Manz; Yonghao Zhang (28 July 2012). Microdroplet Technology: Principles and Emerging Applications in Biology and Chemistry. Springer Science & Business Media. pp. 9–. .
* Weast, R. Lide, D. Astle, M. Beyer, W. (1989-1990). CRC Handbook of Chemistry and Physics. 70th ed. Boca Raton, Florida: CRC Press, Inc.. F-373,376.


קטגוריה:הידרודינמיקה
קטגוריה:מכניקת הזורמים
קטגוריה:גדלים פיזיקליים חסרי ממדים
קלר ברוויצקי

**קלר ברוויצקי** (בגרמנית: **Cläre Barwitzky**; 1913, ניסה – 1989, מיינינגן), הייתה פעילה רוחנית (Seelsorgehelferin) קתולית וחסידת אומות העולם מגרמניה.

## קורות חיים
ברוויצקי נולדה להורים קתוליים אדוקים בעיר ניסה, שבשלזיה העלית (אז בגרמניה וכיום בפולין). אביה היה פועל רכבת עני שעבד בדויטשה רייכסבאן. ברוויצקי ביקשה להיות מורה אך זנחה רעיון זה עקב מצבה הכלכלי. בשנת 1932 סיימה את לימודיה וקיבלה משרה בליון בתור מזכירתו של כומר קתולי שהנהיג תנועת שלום דתית בשם "עמיתי פרנסואה הקדוש" (Compagnons de Saint François) . ברוויצקי הצטרפה לתנועה זו ונסעה לפרייבורג, שם למדה שנתיים על מנת לקבל הכשרה בתור מסייעת רוחנית (Seelsorgehelferin). 

בשנת 1935 שבה ברוויצקי לצרפת והוצבה לשרת בוויאני .

### בתקופת מלחמת העולם השנייה
בתקופת מלחמת העולם השנייה, לאחר כיבוש צרפת בידי גרמניה, נחשפה ברוויצקי לסכנת פגיעה מצד תנועת ההתנגדות הצרפתית עקב מוצאה הגרמני. עקב הסכנה לביטחונה עברה לסנט אטיין שם הועסקה בקליניקה קתולית לטיפול במשפחה ושמרה על דבר מוצאה הגרמני בסוד. ארגון הצדקה שבו עבדה סייע גם למשפחות יהודיות נרדפות, רובן חסרות אזרחות צרפתית. בני משפחות אלה הסתתרו כדי להינצל מגירוש למזרח ואת ילדיהם הביאו למוסד הקתולי. המוסד בו עבדה ברוויצקי העסיק יהודי שתפקידו היה להסתיר יהודים במקומות מסתור ארעיים בקרב האוכלוסייה המקומית. בהמשך, ולאור הסכנה הגוברת לשלומם של הילדים, אוכסנו ילדים אלה במחנה קיץ שהשתייך למוסד הקתולי ליד שאמוני. שם שהו במשך שנה, מקיץ 1943 עד קיץ 1944, תחת חסותם של שני אנשי צוות מהמוסד, אחת מהן הייתה ברוויצקי, ועוד שתי יהודיות.

הטיפול בילדים היה מתיש ותובעני, והסכנה לגילוי זהותם של הילדים הייתה רבה. כל מגע עם השלטונות חייב זהירות רבה. כל אלה גבו מחיר נפשי מהצוות. בנוסף לפעילותה זו שלחה ברוויצקי שליחים לליון בעת שזו הופצצה, כדי לחלץ משם שתי תינוקות יתומות.

### לאחר המלחמה
לאחר המלחמה הגיעה ברוויצקי לפריז ומשם עברה לעבוד בלייפציג. ב-1947 החלה לעבוד בסאלפלד  שבתורינגיה ולאחר מכן במיינינגן. בשנת 1969 פרשה מטעמי בריאות. עוד בחייה נודע על פעילות ההצלה שלה, אך היא ביקשה לקבל הכרה לא בתור פעילה אנטי-פשיסטית אלא בתור פעילת שלום.

## הכרה
בשנת 1991 הכיר יד ושם בברוויצקי כחסידת אומות העולם.

## קישורים חיצוניים
* 

קטגוריה:גרמנים חסידי אומות העולם
קטגוריה:מצילים בשואה: צרפת
קטגוריה:גרמניות שנולדו ב-1913
קטגוריה:גרמנים שנולדו ב-1913
קטגוריה:נפטרות ב-1989
דודו (פירושונים)

קטגוריה:שמות פרטיים עבריים לגברים
קטגוריה:שמות חיבה ישראליים
Die Zeit, die Tag und Jahre macht, רי"ב 134א

**Die Zeit, die Tag und Jahre macht** (בעברית: זמן, היוצר את היום והשנה) רי"ב 134א, היא קנטטה חילונית לחתונה שהלחין יוהאן סבסטיאן באך. הוא הלחין אותה בהיותו בעיר קטן וביצע אותה ב-1 בינואר 1719, כברכה לנסיך אנהלט-קטן לכבוד השנה החדשה. ביצוע כזה לכבוד אדם מסוים נקרא גם סרנדה.

## רקע והיסטוריה
באך עבד כמלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר מוזיקה בסגנון חופשי יותר כגון הקונצ'רטי הברנדנבורגיים. המוזיקה לרוב הקנטטות שלו מתקופה זו אבדה, למעט שלוש: רי"ב 202, רי"ב 173א והנוכחית, שכולן נכתבו לביצוע לא כנסייתי. ב-1723 עבר ללייפציג וניהל בית ספר למוזיקה וכן היה אחראי למוזיקה בכמה כנסיות בעיר.

את הלברית כתב כריסטיאן פרידריך הונולד (Christian Friedrich Hunold), סופר גרמני בן התקופה שלימד באוניברסיטת האלה-ויטנברג ושיתף פעולה עם באך בכתיבת טקסטים ליצירות שלו. הטקסט מתאר דו-שיח בין דמויות אלגוריות: הזמן שמייצג את העבר וההשגחה העליונה שמייצגת את העתיד, ועוסק בנסיכות ובהנהגתו של הנסיך.

בשנת 1724, כשכבר עבד בלייפציג, חיבר באך טקסט חדש לאותה מוזיקה ויצר את הקנטטה רי"ב 134, אותה ביצע לכבוד חג הפסחא באותה שנה. את הטקסט החדש הוא כתב על דפי הקנטטה המקורית, מתחת לטקסט הקיים וערך קלות את המוזיקה. השינויים האלו גרמו לכך שהן הקנטטה המקורית והן החדשה ניזוקו. ב-1881 פרסמה חברת באך חלקים מהקנטטה ששרדו, בכרך 29 של פרסומיה. את השחזור של הטקסט המקורי ערך פיליפ ספיטה (Philipp Spitta), מוזיקולוג גרמני בן המאה ה-19 שכתב ביוגרפיה על באך, זמן קצר לאחר מכן. ב-1950 ערכה חברת באך החדשה מחקר נוסף ומצאה את המוזיקה המקורית והערוכה.

## מבנה והרכב מוזיקלי
הקנטטה נועדה לביצוע על ידי סולני אלט וטנור בליווי מקהלה בת ארבעה קולות, שני אבובים, שני כינורות, ויולה ובאסו קונטינואו. הקנטטה מורכבת משמונה חלקים של אריה ורצ'יטטיב לסירוגין, כשהסיום מבוצע על ידי המקהלה.
# רצ'יטטיב לטנור ולאלט: *Die Zeit, die Tag und Jahre macht*
# אריה לטנור: *Auf, Sterbliche, lasset ein Jauchzen ertönen*
# רצ'יטטיב לטנור ולאלט: *So bald, als dir die Sternen hold*
# אריה לאלט ולטנור: *Es streiten, es siegen, die künftigen Zeiten*
# רצ'יטטיב לאלט ולטנור: *Bedenke nur, beglücktes Land*
# אריה לאלט: *Der Zeiten Herr hat viel vergnügte Stunden*
# רצ'יטטיב לטנור ולאלט: *Hilf, Höchster, hilf, daß mich die Menschen preisen*
# מקהלה: *Ergetzet auf Erden, erfreuet von oben*

## הקלטות
היצירה לא מבוצעת רבות והיא הוקלטה פעמים ספורות בלבד, בעיקר כחלק מפרויקטים של הקלטת הקנטטות כולן. בין המנצחים שביצעו את ההקלטות ניתן לציין את טון קופמן (ב-1998), הלמוט רילינג (ב-2000) ומסאקי סוזוקי (ב-2011).

## קישורים חיצוניים
* פרטי הקנטטה באתר קנטטות באך

## הערות שוליים

קטגוריה:קנטטות מאת יוהאן סבסטיאן באך
ארסניו ולפורט

**ארסניו ולפורט** (בהולנדית: **Arsenio Valpoort**; נולד ב-5 באוגוסט 1992 באמסטרדם שבהולנד) הוא כדורגלן הולנדי המשחק בעמדת הקיצוני בארמיס ארדיפו הקפריסאית.

## קריירה
ארסניו ולפורט, נולד וגדל בעיר אמסטרדם שבהולנד וכבר מגיל צעיר הצטרף למחלקת הנוער של הירנביין מהעיר הירנביין. בתקופתו בקבוצת הנוער של הירנביין, כבש ולפורט 16 שערים שזיכו אותו בחוזה לעונה אחת עם אופציה לעונה נוספת בקבוצה הבוגרת של הירנביין. ב-4 בדצמבר 2011, ערך ולפורט את הופעת הבכורה שלו בליגת העל ההולנדית, כשעלה כמחליף בניצחון 1–5 של קבוצתו על א.ז. אלקמאר. ב-31 בינואר 2012, רשם הופעת בכורה בגביע ההולנדי במשחק נגד ויטסה ארנהם. בפגרת הקיץ של 2012, כשהירנביין שיחקה בליגה האירופית, כבש ולפורט את שער הניצחון של קבוצתו בניצחון 1–2 על מולדה. לאחר החצי הראשון של עונת 2012/13, שולפורט שיחק רק בחמישה משחקים, הוא הושאל לזוולה. בשני המשחקים הראשונים ולפורט ישב על הספסל ואת הופעת הבכורה שלו במדי זוולה ערך נגד פיינורד. במהלך חצי עונת ההשאלה בזוולה לא זכה ולפורט לדקות משחק רבות ולא הצליח להרשים, ולאחר שרשם תשע הופעות ושני שערי ליגה סיים את דרכו בקבוצה.

לאחר שחוזהו בהירנביין לא חודש, ב-27 ביוני 2013, לאחר שערך התרשמות חתם ולפורט בפרנצווארוש אחת הקבוצות המצליחות והגדולות ביותר בהיסטוריה של ליגת העל ההונגרית. במשך עונה אחת, ולפורט לא השתלב במדי פרנצווארוש ולאחר שערך 10 הופעות ליגה בהן כבש שער אחד שוחרר מהקבוצה. ביולי 2014, כשהוא שחקן חופשי, חתם ולפורט בוואלביק מליגת המשנה בהולנד.

ב-2 בפברואר 2016, לאחר שהיה מועמד למכבי נתניה חתם ולפורט בבית"ר ירושלים עד לתום העונה עם אופציה לעונה נוספת. ב-8 בפברואר ערך ולפורט את הופעת הבכורה שלו במדי בית"ר כשעלה כמחליף בניצחון 0–2 את הפועל רעננה. ב-14 במרץ, כבש ולפורט את שער הבכורה שלו במדי בית"ר בניצחון 2–3 על מכבי חיפה. עד תום העונה כבש ולפורט שני שערי ליגה בתשע הופעות ליגה. ב-22 במאי 2016, האריך ולפורט את חוזהו בבית"ר בשלוש שנים נוספות. ב-30 ביוני 2016, ערך ולפורט את הופעת הבכורה האירופית שלו במדי בית"ר בתיקו 0-0 נגד סלובודה טוזלה במסגרת מוקדמות הליגה האירופית.

ב-25 בינואר 2017 חתם באלמיירה סיטי. ב-27 ביוני 2018 חתם בפוסאן אייפארק הקוריאנית.

## קריירה בינלאומית
לזכותו של ולפורט ארבע הופעות ושער אחד במדי נבחרת הולנד עד גיל 20.

## קישורים חיצוניים

קטגוריה:כדורגלנים הולנדים
קטגוריה:כדורגלנים סורינאמים
קטגוריה:חלוצי כדורגל הולנדים
קטגוריה:אמסטרדם: כדורגלנים
קטגוריה:חלוצי כדורגל סורינאמים
קטגוריה:כדורגלני הירנפיין
קטגוריה:כדורגלני זוולה
קטגוריה:כדורגלני פרנצווארוש
קטגוריה:כדורגלני ואלבייק
קטגוריה:כדורגלני בית"ר ירושלים
קטגוריה:כדורגלני אלמיירה סיטי
קטגוריה:כדורגלני אקסלסיור רוטרדם
קטגוריה:כדורגלני דורדרכט
קטגוריה:כדורגלני ארמיס ארדיפו
קטגוריה:כדורגלני פרסבאיה סורבאיה
קטגוריה:כדורגלנים זרים בישראל
קטגוריה:הולנדים ממוצא סורינאמי
קטגוריה:ספורטאים זרים בהונגריה
קטגוריה:ספורטאים הולנדים בישראל
קטגוריה:ספורטאים זרים בקוריאה הדרומית
קטגוריה:ספורטאים הולנדים בבלגיה
קטגוריה:ספורטאים זרים באלבניה
קטגוריה:ספורטאים זרים באינדונזיה
קטגוריה:ספורטאים סורינאמים בישראל
קטגוריה:ספורטאים זרים בבלגיה
קטגוריה:ספורטאים זרים בקפריסין
קטגוריה:הולנדים שנולדו ב-1992
קטגוריה:סורינאמים שנולדו ב-1992
סקאלה (פולין)

**סקאלה** (בפולנית: **Skała**) היא עיירה במחוז קרקוב שבפרובינציית פולין קטן בפולין, בה התקיימה עד השואה קהילה יהודית.

## תולדות היישוב
סקאלה נזכרת מהמאה ה-13 ככפר בבעלות הבישוף של קרקוב, ובמהלך המאה ה-14 הוענקו לה זכויות עיר והיתר לקיים בה ימי שוק וירידים שנתיים.

בראשית המאה ה-18, במהלך המלחמה הצפונית הגדולה, הועלתה העיירה באש בידי השוודים. בחלוקת פולין השלישית, בשנת 1795, נכללה העיירה בתחום אוסטריה, ובשנת 1815 נכללה בתחום פולין הקונגרסאית.

## יהודי סקאלה
[שמאל|ממוזער|250px|[אנדרטה לזכר יהודי סקאלה שנספו בשואה, בבית העלמין בחולון]]
יהודים ישבו בעיירה מסוף המאה ה-18, ובמהלך המאה ה-19 מספרם בה גדל, והם נטלו חלק מרכזי בפיתוחה הכלכלי. לאחר מלחמת העולם הראשונה נמנו ביישוב 604 יהודים, והתקיימה בו פעילות של אגודת ישראל ושל המפלגות הציוניות.

עם כיבוש העיירה בידי הגרמנים בתחילת מלחמת העולם השנייה, מונה בה יודנרט, והוטלו על יהודיה גזירות שונות, ובהן חובת ביצוע עבודות כפייה משפילות, איסור הליכה על מדרכות, חובת ענידת סרט זרוע וחובת תשלום סכומי כופר. מעת לעת ביצעו אנשי ס"ס שהגיעו לעיירה מעשי התעללות ורצח אקראיים בקרב יהודיה. בהמשך שולחו כ-300 יהודים מהעיירה למחנה העבודה פלאשוב.

ב-28 באוגוסט 1942 פשטו על העיירה אנשי ס"ס ושוטרים גרמנים, פולנים ואוקראינים, וריכזו את יהודיה באלימות בכיכר השוק בה, תוך ירי בנמלטים. משם נלקחו יהודי העיירה למחנה המעבר בסלומניקי, בו הוחזקו כשבועיים בשדה פתוח. לאחר סלקציה שולחו רוב יהודי העיירה מהמקום למחנה ההשמדה בלז'ץ. יהודים מעטים שעוד נותרו בעיירה לאחר האקציה רוכזו ב-10 בנובמבר 1942, וגורשו לוולברום, תוך רצח כולם במהלך הדרך.

## קישורים חיצוניים

* 
* סקלה באתר מרכז מורשת יהדות פולין
* 

קטגוריה:פולין קטן (פרובינציה): יישובים
קטגוריה:שואת יהודי פולין: קהילות
קטגוריה:קהילות יהודיות בפולין
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
ראש המבצעים הימיים

**ראש המבצעים הימיים** (באנגלית: **Chief of Naval Operations**; בקיצור: **CNO**) הוא תפקיד המאויש על ידי קצין צי ארצות הברית בדרגת אדמירל, והוא הקצין הבכיר ביותר במחלקת הצי של ארצות הברית. ראש המבצעים הימיים משמש כיועץ צבאי וכסגנו של מזכיר הצי של ארצות הברית. בתפקידו הנוסף כחבר במטות המשולבים, משמש ראש המבצעים הימיים כיועץ צבאי למועצה לביטחון לאומי של ארצות הברית, למועצה לביטחון פנים, למזכיר ההגנה, ולנשיא.

התפקיד הוא אדמיניסטרטיבי בפנטגון, ובעוד שאין לו סמכות פיקודית מבצעית על כוחות הצי כפי ששם התפקיד מרמז, ראש המבצעים הימיים מפקח על יישום ההנחיות של מזכיר הצי בקרב הכוחות הימיים.

## אחריות
### מחלקת הצי
ראש המבצעים הימיים מדווח ישירות למזכיר הצי על ניצול המשאבים והיעילות התפעולית של כוחות הצי ועל פעילות הכוחות כפי שהוגדרו על ידי מזכיר הצי. כמו כן מבצע ראש המבצעים הימיים פעולות נוספות על פי הנחיית מזכיר הצי. הוא הקצין הבכיר ביותר בצי ארצות הברית (למעט כאשר יושב ראש המטות המשולבים או סגנו הם קציני צי ארצות הברית), וכמו שאר חברי המטות המשולבים הוא בעל סמכות אדמיניסטרטיבית בלבד ואין לו סמכות פיקודית על כוחות צי ארצות הברית.

## מינוי ראש המבצעים הימיים
המועמד שנבחר לתפקיד על ידי הנשיא חייב לעבור אישור של סנאט. באופן קבע הקצין יהיה בדרגת אדמירל 4 כוכבים.

## מעון רשמי
בשנת 1893 נבנה מעגל מצפה הכוכבים מס' 1 השוכן בוושינגטון די. סי. ראש המבצעים הימיים אהב את המבנה, וב-1923 הפך אותו למעונו הרשמי. הבית נשאר מעונו הרשמי של ראש המבצעים הימיים עד 1974, אז אישר הקונגרס להפוך אותו למעונו הרשמי של סגן נשיא ארצות הברית. כיום שוכן מעונו הרשמי של ראש המבצעים הימיים ברובע A בשטח מספנות צי ארצות הברית לשעבר בוושינגטון.

## ראשי המבצעים הימיים של ארצות הברית

## קישורים חיצוניים

* 

*
קטגוריה:המטות המשולבים של ארצות הברית
עט תלת-ממד

שמאל|200px|ממוזער|דגם מטוס שנוצר באמצעות עט תלת-ממד
**עט תלת-ממד** הוא כלי שמשמש ליצירת דגמים (מודלים), חפצי בית ועוד. 

נכון לשנת 2016 קיימים יותר מ-70 דגמים של עטי תלת-ממד של חברות שונות ביניהן: Scribller ,3Doodler, TLAT.

## מבנה העט
מבנהו וצורתו של העט התלת־ממדי אינם מזכירים עט רגיל. עט רגיל מורכב מגוף, מכל דיו וראש בעוד שעט תלת-ממד מורכב כך:

בחלקו העליון מצויים שני פתחים: האחד משמש לכניסת חשמל דרך מתאם מסוג USB או מתאם חשמלי רגיל. השני משמש לכניסת הדיו, העשוי מפלסטיק מיוחד. 

בהמשך, הוא מורכב מגוף עליו מצויים כפתורים ששולטים על מהירות הוצאת הדיו מהעט וכיוון הוצאת הדיו, שמיועד להוצאת הדיו מהראש או מפתח כניסת הדיו, במקרה שהוא "נתקע" שם. 

כמובן שהעט מורכב גם מלוח בקרה ששולט על כל פעולותיו, אך ישנו גם צינור פלסטיק דקיק, שייעודו הוא להעביר את הדיו לראש הדיו. בנוסף קיים ראש הדיו, שמטרתו לחמם את הדיו שמגיע אליו מהצינור, ולהוציא אותו. הטמפרטורה הממוצעת בה מותך הABS היא 235 מעלות צלזיוס, בעוד שהPLA מותך כבר ב-210 מעלות. ישנו גם המאוורר שנועד כדי לקרר את הרכיבים שמתחממים. כדי שלא ישרפו כדאי לעשות הפסקה כל כ-15 כדי לתת למאוורר ולראש הדיו "לנוח" מעבודתם.

במתקדמים מהעטים התלת-ממדיים, ניתן למצוא מסך LCD המציג את הפעילויות שהעט מבצע: האם הדיו נתקע, הטמפרטורה או סוג הדיו שהמשתמש מזין לו.

עט תלת-ממד יכול להכין חפצים אמיתיים, תלת-ממדיים שהנפוצים ביותר מביניהם הם מוצרי צריכה לטלפון הסלולרי, כמו רמקול או כיסוי המעוצבים לפי בחירת המשתמשים ועלות הייצור שלהם נמוכה.

הדיו עשוי להיות מסוגים שונים: "ABS", שגם המדפסות התלת־ממדיות משתמשות בו, או  סוג נוסף של דיו בעל אותן תכונות הנקרא "PLA" (Polylactic acid). גם במדפסת תלת-ממדית וגם בעט הדיו מגיע בצורת חוטי פלסטיק צבעוניים.

קטגוריה:הדפסה תלת-ממדית
תלת מימד
אבה-אל הראשון

**אבה־אל הָרִאשׁוֹן** (, מופיע במחקר גם בשמות **אַבָּא-אֵל** ו**אַבָּאֵל**; מלך בין השנים 1720-1750 לפנה"ס לערך, על פי הכרונולוגיה התיכונה) היה המלך הרביעי בשושלת ממלכת ימחד, שמרכזה היה בעיר חלב. הוא ירש את אביו עמורפיא הראשון.

## תקופת מלכותו
עמורפיא הראשון השאיר לאבה־אל הראשון ממלכה משגשגת. תקופת מלוכתו הייתה שקטה באופן יחסי. ימחד שמרה על יחסי מסחר תקינים עם בבל ואבה־אל שמר על מערכת יחסים טובה עם שמשו-אילונה, בנו ויורשו של עמורפיא (חמורבי) מלך בבל. בתקופת שלטונו מרד בו זיתרדו מושל אירידו, עיר ששכנה בין חרן וכרכמיש, שהמריד ערי מדינה נוספות במסופוטמיה העליונה. ירים-לים, אחיו של אבה־אל, היה המושל של האזור שהעיר אירידו, הייתה העיר הראשית בה. בעקבות כך נהרסה אירידו, וירים-לים פוצה על ידי קבלת המלוכה על אללח', ונוצר ענף נפרד של שושלת בית ימחד.

המידע על הסיבות להקמתה של שושלת המלוכה באללח' נמצא על גבי לוח שהתגלה בחפירות הארכאולוגיות בעיר. המלוכה שניתנה לירים-לים הייתה תחת הריבונות של ימחד, והיא הותנתה בכך שירים-לים ויורשיו לא יבגדו בימחד. אבה־אל הראשון נשבע שהוא לא יפקיע את המלוכה באללח' מידי אחיו, ואם יעשה זאת הוא יהיה מקולל. בתמורה, גם אחיו ירים-לים נשבע שבועת נאמנות לאחיו, תוך שהוא מציין שאם הוא או מישהו מיורשיו יחתור תחת ימחד, או יגלה את סודותיו של אבה־אל הראשון למלך אחר, השלטון על אללח' יופקע מידיהם. חלק מהקללה כולל נוסח למפר הברית: . המשמעות של ברכיו הוא אברי מינו, והכוונה היא אולי שאישתר תהפוך את מפר הברית לאישה ממש, כלומר סריס.

בתקופת שלטונו התחזקה השפעת התרבות החורית בימחד, ולפנתאון האלים של הממלכה נכנסו מספר אלים חוריים. בטקסט שנמצא באללח' מציין המלך אבה־אל הראשון שקיבל תמיכה מהאלה החורית חֶבַּת, תוך שהיא מופיעה כבת זוג של האל הדד,
האל הראשי של חלב.

אבה־אל הראשון כונה בכתובות "המלך הגדול", כינוי המצביע על מעמדה של ימחד בתקופתו. הוא מת בשנת 1720 לפנה"ס, וירש אותו בנו ירים-לים השני.

## הערות שוליים

קטגוריה:מלכי ימחד
The Astonishing

**The Astonihshing** הוא האלבום השלושה עשר של להקת המטאל הפרוגרסיבי דרים ת'יאטר, אשר יצא לאור כאלבום כפול ב-29 בינואר 2016. כפי שתואר במגזין הרולינג סטון, סיפור האלבום הוא על "להקה של מורדים שקוראת תיגר כנגד אימפריה מדכאת, כשהמוזיקה משחקת תפקיד מרכזי". הסיפור הושפע מהערצת ג'ון פטרוצ'י לכותרים כמו מלחמת הכוכבים ומשחקי הכס, כמו כן השקפת עולמו על תפקידה של הטכנולוגיה בחיי היום יום המודרניים.

בריאיון למגזין "פטיש המטאל", כינה דייב לינג את האלבום "מורכב, קולנועי, שאפתני, עד לרמה של טירוף", והעניק לו את הציון 8 מתוך 10.

## עלילת האלבום
עלילת הסיפור מתרחשת בימיה האחרונים של שנת 2284 וימיה הראשונים של שנת 2285 ב"ממלכה הצפונית של אמריקה".

שליט הממלכה הוא המלך נפאריוס, הוא נשוי למלכה אראבל ואב לנסיך דאריוס והנסיכה פיית', הוא שולט בממלכה ביד קשה ותושבי הממלכה חיים רובם בעוני חמור.

באחד מחוקיו הוא אוסר על השמעת מוזיקה ושירה מכל סוג למעט מנגינת ה"נומאקס" (NOMAC - **No**ise **Mac**hine) - מכונות רעש, מין כלי טיס כדוריים המפיקים צלילים דיגיטליים "חסרי-נשמה" (מעיין ביקורת על המוזיקה האלקטרונית שהיא "חסרת נשמה" לעומת מוזיקת המטאל).

מבירת הממלכה העלילה עוברת לעיירה Ravenskill, עיירה קטנה וענייה הנמצאת בקצה הממלכה, הרחק מהמרכז השלטוני שלה.

בעיירה מתגורר אדם בשם אריס עם אשתו אוונג'לין ובנם זאנדר, אריס מספר על אחיו גבריאל, אדם בעל יכולות שירה מיוחדות כל כך עד שכשהוא שר, "ציפורי השיר נודמות ומקשיבות" ושירתו יכולה אפילו לרפא אדם חולה, גבריאל צובר תהילה בזכות שירתו ומתכנן קרוא תיגר על המלך נפאריוס כדי שייבטל האיסור על המוזיקה.

לארמונו של נפאריוס מגיעות שמועות אודות גבריאל ולכן הוא ומשפחתו מגיעים ל-Ravenskill כדי לראותו במו עיניהם כאשר הוא מופיע באמפי-תיאטרון המקומי, בזמן ההופעה גבריאל מבחין בפיית' ומתאהב בה, ולאחר ההופעה נמלט מהמקום ומסתתר.

נפאריוס אינו מרוצה משירתו של גבריאל ומצהיר כי אם לא יסגיר את עצמו בתוך שלושה ימים העיירה Ravenskill תיחרב עד היסוד.

אריס מתלבט האם לעזור לאחיו במאבקו משום שלפני מות אשתו החולה הוא הבטיח לה שישמור על בנם זאנדר הרחק מכל הקרבות והמלחמות, הנסיך דאריוס חוטף את זאנדר ומודיע לאריס שיהרוג אותו אם לא ישכנע את גבריאל להסגיר עצמו.

גבריאל ופיית, נפגשים ומחליטים לשתף פעולה גם כדי להציל את זאנדר וגם כדי להתיר את האיסור על המוזיקה, לאחר כמה פגישות ביניהם, דאריוס שריגל אחריהם אל האמפי תיאטרון, מגיע עם זנדר השבוי ומיד מופיע שם גם אריס שהחליט להגן על אחיו ומאבקו למען החופש המוזיקלי.

בין אריס ודאריוס פורץ קרב חרבות במהלכו הורג דאריוס את אריס אך גם פוגע בטעות באחותו פיית' ופוצע אותה אנושות, גבריאל המזועזע ממה שראה מכסה את אוזניו של זאנדר וזועק זעקה חזקה כל כך עד שהחרישה את דאריוס.

גבריאל מנסה להשתמש בשירתו כדי להציל את פיית' אך מגלה כי איבד את קולו בזעקתו, כאשר היא עומדת לנשום את נשימתה האחרונה מגיעים תושבי Ravenskill בהמוניהם ומנחמים את גבריאל, גבריאל מצליח עם עזרתם לשוב ולשיר ומציל את חייה של פיית' .

לאחר שהמלך נפאריוס מגלה על מה שקרה הוא מחליט לבטל את החוק שלו שאוסר את המוזיקה, גבריאל ופיית' מתחתנים, מגדלים את זאנדר כבנם ומוחלים לדאריוס על פשעיו.

מותר שוב להאזין למוזיקה ולשיר, המלך נפאריוס מורה לכבות את ה"נומאקס" ולהרוס אותם וכל תושבי הממלכה חוגגים.

## השתתפו באלבום
* ג'יימס לאברי - שירה
* ג'ון פטרוצ'י - גיטרה, הפקה, סיפור
* ג'ורדן רודס - קלידים
* ג'ון מיונג - גיטרה בס
* מייק מנג'יני - תופים, כלי הקשה

## קישורים חיצוניים
* 

קטגוריה:אלבומי קונספט
קטגוריה:אלבומי דרים ת'יאטר
קטגוריה:אלבומים באנגלית
זהריר הילדברנדט

**זהריר הילדברנדט** (שם מדעי: *Lamprotornis hildebrandti*) הוא מין בסוג זהריר במשפחת הזרזיריים מסדרת ציפורי שיר המצוי באפריקה וקרוב משפחתו של הזרזיר ההדור. הוא קרוי על שם החוקר שגילה אותו ג'ונתן הילדברנדט (1847–1881).

זרזיר זה מגיע לאורך 18 ס"מ ולמשקל 50–69 גרם. הם מקושטים בצבעים עזים כחולים הנוצרים מפיגמנטים מיוחדים בנוצות. הכנפיים בצבעי ברונזה ירוקים, החזה סגול, הבטן כתומה וביניהם פס גדול לבן. הראש כחול כהה עם עיניים אדומות ומקור שחור קטן. שני המינים דומים במראם אך הצעירים כהים יותר.

הזרזירים חיים בסוואנה האפריקנית בעיקר בקניה וטנזניה ומצוי גם בחורשים, גדות נהר, ביצות ואזורי תת-מדבריים. הוא לא נפוץ ביותר אבל גם לא בסכנה וחי בלהקות קטנות.

כמו שאר הזרזירים הוא מחפש חרקים כמו חגבים וחיפושיות וכן זחלים, בתוספת זרעים של צמחים ופירות. הם מלקטים את מזונם מהקרקע ולעיתים הולכים אחרי פרסתנים גדולים וחוטפים את החרקים הנחשפים מתחת לרגליהם.

הוא מקנן על עצים פזורים בסוואנה כמו השיטה וכן בחורים טבעיים או שנעשו על ידי נקרים. לא ידוע על הרגלי הרבייה שלו, אך ידוע שהם מטילים 3–4 ביצים, ושני ההורים מטפלים בגוזלים. לעיתים הם סובלים מהיטפלות של קוקייה מצויצת.

## קישורים חיצוניים

* זהריר הילדברנדט באתר birdlife

## הערות שוליים

קטגוריה:טקסונים שתוארו בידי ז'אן-לואי קבאניס
קטגוריה:זרזיריים
קטגוריה:קניה: עופות
קטגוריה:טנזניה: עופות
קטגוריה:עופות הסוואנה האפריקנית
קטגוריה:בעלי חיים שתוארו ב-1878
האסטה

ממוזער|350px|חנית האסטה קלאסית
**האסטה** (בלטינית: **Hasta**) היא מילה בלטינית שמשמעותה "חנית", אם כי כיום המונח משמש בעיקר לתיאור סוג של חנית כבדה שהייתה בשימוש בצבא הרומי. חנית מסוג זה הייתה באורך שש וחצי רגליים (בערך 4 מטר) ושימשה בעיקר לדקירה. בקרב המאניפולוס הרומאי, הייתה חנית מסוג זה מקובלת בעיקר בקרב החיילים בטור השני של המאניפולוס, שכונו על שמה "האסטאטים". בהמשך החליפו ההאסטאטים את ההאסטה בכידון הטלה שנקרא פילום, וההאסטה שימשה רק את הקו האחרון - הטריאריים.

## ראו גם
* כלי נשק בצבא הרומי

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הצבא הרומי
קטגוריה:אמצעי לחימה
קטגוריה:נשקי מוט
מנואל גונסאלס

ממוזער|250px|שמאל|מנואל גוסאלס
**מנואל דל רפוחיו גונסאלס פלורס** (בספרדית: **Manuel del Refugio González Flores**; 18 ביוני 1833 - 10 באפריל 1893) היה גנרל ופוליטיקאי מקסיקני, נשיא מקסיקו ה-31.

גונסאלס נולד בעיר מטמורוס שבמדינת טמאוליפס ב-18 ביוני 1833. לפני כהונתו כנשיא המדינה מילא גונסאלס תפקידים חשובים, בעיקר צבאיים; הוא שירת כלוטננט במלחמת ארצות הברית–מקסיקו, ובמלחמת הרפורמה כגנרל בשירות המפלגה השמרנית.

הוא החל לעסוק בפוליטיקה, תחילה המדינתית ואחר כך הארצית וכיהן במשרות רמות: מושל מיצ'ואקאן (1877) ומושל גואנחואטו (1885), ושר המלחמה והצי בשנים 1878–1879.

כשנבחר גונסאלס בשנת 1880 לנשיאות מקסיקו, היה הראשון האדם הראשון מטמאוליפס שנבחר לנשיאות בקולות הבוחרים בבחירות דמוקרטיות. תושב אחר של המדינה, אמיליו פורטס חיל, היה לנשיא ביניים של המדינה ב-1928 לאחר רצח אלווארו אוברגון.

לאחר פרישתו בתום קדנציה אחת מן הנשיאות, בשנת 1884, נבחר גונסאלס "פה אחד" לכהן שוב כמושל מדינת גואנחואטו, תפקיד אותו מילא עד פטירתו ב-10 באפריל 1893.

## קישורים חיצוניים

* הידיעה על מותו, במהדורה המודפסת של "הניו יורק טיימס", 11 באפריל 1893
* 
* 

קטגוריה:גנרלים מקסיקנים
קטגוריה:נשיאי מקסיקו
קטגוריה:פוליטיקאים מקסיקנים
קטגוריה:מקסיקנים חברי הבונים החופשיים
קטגוריה:ילידי 1833
קטגוריה:נפטרים ב-1893
זרזיר בקר צהוב-מקור

**זרזיר בקר צהוב-מקור** (שם מדעי: *Buphagus africanus*) הוא מין של ציפור אפריקנית החיה בסמוך לאנטילופות ויונקים גדולים איתם היא חיה בשותפות הדדית. הוא קרוב רחוק של הזרזירים אך הוא והמין זרזיר בקר אדום מקור שייכים למשפחה וסוג עצמאיים.
## מאפיינים
זרזיר הבקר חי באפריקה שמדרום לסהרה מסנגל עד סודאן ומצוי ברחבי הסוואנות החמימות של אפריקה.

אורך הזרזיר מגיע ל-20 ס"מ ובעל גוף חום כהה עם ראש חום כהה בעל מקור צהוב המופנה כלפי מעלה וקצוותיו אדומות. העיניים בעלות סימנים אומים והבטן חיוורת. הרגליים בעלות טפרים חזקים ומופנות אחורה.

הזרזירים מצויים על גופם של אנטילופות שונות כמו הגנו, היפופוטם, קרנף, תאו אפריקני, ג'ירפה, זברה וחזיר יבלות ומחפש חרקים וטפילים קטנים על גופם. הם מנקים יעילים היכולים ביום אחד לחסל 100 קרציות ו-13,000 זחלי חרקים. הם ניזונים גם מחומרים מגוף המארח כמו שיער, שעוות אוזניים ובמקרה שלחיה יש פצע הם ינקרו את הפצע וישתו ממנה דם, בכך הם הופכים למזיקים מעט למארחיהם מאחר הפצע עלול להזדהם. הם גם משתמשים בשיער גופם של המארחים בשביל הקן שלהם בו הם מטילים עד 3 ביצים. בלילות הם נחים על גוף המארחים שלהם.

## גלריה

Flickr - Rainbirder - Yellow-billed Oxpecker (Buphagus africanus).jpg
Ceratotherium simum, Lake Nakuru, Kenya.jpg|זרזירים על קרנף
Buphagus africanus, Masai Mara 1.jpg|להקת זרזירים על גוף של תאו
African Buffalo (Syncerus caffer) with Yellow-billed Oxpecker (Buphagus africanus) (11687032824).jpg|זרזיר על רגל של תאו


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:זרזירי בקר
קטגוריה:בעלי חיים שתוארו ב-1766
קטגוריה:סודאן: עופות
קטגוריה:גבון: עופות
קטגוריה:עופות הסוואנה האפריקנית
זרזיר בקר אדום-מקור

**זרזיר בקר אדום-מקור** (שם מדעי: *Buphagus erythrorhynchus*) הוא מין של ציפור אפריקנית החיה בסמוך לאנטילופות ויונקים גדולים איתם היא חיה בשותפות הדדית. היא קרובה לזרזירים ושייכת לסוג נפרד יחד עם זרזיר בקר צהוב מקור.
## מאפיינים
מין זה מצוי בסוואנות שונות במזרחה של אפריקה מהרפובליקה הדמוקרטית של קונגו עד לדרום סודאן ובדרום עד צפונה של דרום אפריקה. הם לא נפוצים בכל חלקי התפוצה שלהם.

זרזיר הבקר הוא בעל ראש חום, מקור אדום וגדול הפונה כלפי מעלה ועיניים קטנות בעלות סימונים צהובים גדולים. הגוף אפור בהיר עם כנפיים חומות ואחוריים חיוורים. הרגליים שחורות וחזקות ובעלות 2 טפרים הפונים מטה כמו הנקרים. אורכו מגיע ל-20 ס"מ והוא מעופף בצלילות קצרות.

הזרזירים חיים יחדיו בסוואנה על אנטילופות שונות, היפופוטם, קרנף, זברה, ג'ירפה ותאו אפריקני ועליהם מחפשים חרקים וטפילים קטנים מוצצי דם כמו אקריות. זרזיר יכול לאכול יותר מ-100 אקריות ביום או 12,000 זחלי חרקים ביום. למרות שהם עוזרים לפונדקאיהם וכן גם מתריעים על סכנה, הם מנקרים להם לעיתים בפצעים ישנים ושותים מהם דם באופן ישיר, מה שיכול לגרום לזיהומים לבעלים. הם גם מטילים את הביצים בקינים עשויי שיער שמגיע ממארחיהם.

## גלריה

Bushbuck (Tragelaphus scriptus) (6045311945).jpg|זרזירים על קודו משורטט
Buphagus erythrorhynchus on Zebra, Hluhluwe-Imfolozi 4.jpg|זרזיר על זברה
Red-billed Oxpeckers (Buphagus erythrorhynchus) on impala ... (39788676863).jpg|זרזירים על גב אימפלה
Hippopotamus amphibius - hippo and friends.jpg|זרזירים על היפופוטם


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זרזירי בקר
קטגוריה:עופות הסוואנה האפריקנית
קטגוריה:קניה: עופות
קטגוריה:הרפובליקה הדמוקרטית של קונגו: עופות
קטגוריה:בעלי חיים שתוארו ב-1814
זרזיר בקר

**זרזיר בקר** (שם מדעי: *Buphagus*) הוא סוג יחידי במשפחתו בסדרת ציפורי שיר החיים באפריקה שמדרום לסהרה. בסוג שני מינים דמויי זרזירים (Sturnidae), המבלים בערבות הסוואנה הפתוחות על גבי אנטילופות ויונקים גדולים אחרים, עמם הם מנהלים סימביוזה על ידי ניקויים מחרקים ומקרציות המשמשים להם כמזון. בעבר הם נחשבו לסוג של זרזירים אך עתה הם שייכים למשפחה נפרדת.

בסוג שני מינים הדומים אחד לשני במראם אך שונים במקורם:
*זרזיר בקר צהוב-מקור (*Buphagus africanus*) - בעל מקור צהוב עם קצה אדום וכן כתמי עיניים צהובים
*זרזיר בקר אדום-מקור (*Buphagus erythrorhynchus*) - בעל מקור אדום עם כתמי עיניים אדומים.

שני המינים חיים רק בסוואנות ומבלים על גוף מארחיהם עליהם הם ניזונים, נחים ואף משיגים את חומרי הקינון. הם לא רק עוזרים ליונקים אלא גם שותים מהם דם מתוך פצעים, מה שעלול לגרום לזיהומים. ואולם כמעט כל יונק צמחוני באפריקה משתמש בכישורי הניקיון שלהם, העוזרים להם להתנקות מחרקים.
[ימין|ממוזער|זרזירי בקר על [קודו משורטט.]]

## קישורים חיצוניים

* 

*
קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:משפחות מונוטופיות
מרקוס קנטיניוס פנולה

**מרקוס קנטיניוס פנולה** (בלטינית: **Marcus Centenius Penula**; מת בשנת 212 לפנה"ס) היה מצביא רומאי שהתפרסם בכך הנהיג את הכוח הרומאי בקרב סילארוס במהלך המלחמה הפונית השנייה.

## ביוגרפיה
מעט מאוד ידוע עליו. המקור היחיד אודות חייו הוא טיטוס ליוויוס, הנחשב באופן כללי לבלתי אמין. על פי ליוויוס, שמו הפרטי המקורי היה מרקוס קנטיניוס, והקוגנומן "פנולה" שמשמעותו "הנועז" הוסף לו רק אחרי מותו.

הוא שירת בצבא הרומי כחייל פשוט. בשנת 212 לפנה"ס הוא הגיש בקשה חריגה בפני הסנאט הרומי. אותה תקופה השתוללה ברחבי חצי האי האפניני המלחמה הפונית השנייה. המצביא הקרתגי חניבעל ברקה בזז את איטליה כולה כאשר המפקדים המקצוענים של הצבא הרומי אינם מעזים להגיע לקרב סדיר עמו. קנטיניוס ביקש מהסנאט להוביל נגד חניבעל צבא של 5,000 מתנדבים נגד חניבעל. בהמלצת הפראיטור פובליוס קורנליוס סולה, הוא הורשה להוביל צבא כזה שכלל בפועל 8,000 מתנדבים חצי מהם היו בני העיר רומא וחצי מבין בעלות הברית של רומא.

קנטיניוס צעד דרך לוקאניה מתוך מחשבה לפגוש את חניבעל בקמפניה. בדרכו הצטרפו אליו איכרים רבים וצבאו כמעט הוכפל. הוא נפגש עם חניבעל בקרב סילארוס באזור נהר סאלה של ימינו. הקרב לא היה שקול מלכתחילה, חניבעל היה מצביא מוכשר ובעל ניסיון וחייליו היו וותיקים ומוכשרים, ולעומתו היה קנטיניוס חסר הכשרה פיקודית וחייליו היו חמושים באופן דל וחסרי כל ניסיון צבאי. כשראה קנטיניוס שהוא עומד להפסיד, הוא השליך את עצמו בכוונה תחילה אל בין החניתות של האויב ונתן שיהרגו אותו. צבאו התפזר, אולם הסחת הדעת הזעירה אפשרה לקונסולים של אותה שנה להתארגן ולהטיל את המצור על קפואה.

## קישורים חיצוניים
* לקסיקון לביוגרפיות ולמיתולוגיה של יוון ורומא

## הערות שוליים

קטגוריה:רומאים במלחמה הפונית השנייה 
קטגוריה:רומאים בתקופת הרפובליקה
לארס שטינדל

**לארס שטינדל** (בגרמנית: **Lars Stindl**; נולד ב־26 באוגוסט 1988 בשפייר שבגרמניה המערבית) הוא כדורגלן עבר גרמני ששיחק בעמדת הקשר ההתקפי. שטינדל שיחק בעיקר בשלושה מועדונים - בקרלסרוהה בה התחיל וסיים את הקריירה, הנובר 96 ובורוסיה מנשנגלדבך. לשטינדל 11 הופעות וארבעה שערים במדי נבחרת גרמניה, עמה זכה בגביע הקונפדרציות 2017.

## קריירת מועדונים
שטינדל גדל במועדון הנוער של קרלסרוהה, ובעונת 2006/07 החל לשחק בקבוצת המילואים של המועדון, ששיחקה אז בליגה האזורית הדרומית, שהייתה השלישית בהיררכיית הליגות בגרמניה. בעונת 2007/08 ערך שתי הופעות בקבוצה הבכירה של קרלסרוהה, ששיחקה אז בליגת הבונדסליגה, ובעונת 2008/09 קיבל הזדמנויות רבות הרבה יותר בקבוצה הבכירה, כשבמקביל המשיך לשחק בקבוצת המילואים. קרלסרוהה נשרה אל הבונדסליגה השנייה באותה עונה, ושטינדל נשאר במועדון עונה אחת נוספת. בעונת 2009/10 הופיע שטינדל ב-33 משחקים בבונדסליגה השנייה במדי קרלסרוהה והבקיע תשעה שערים, אך הקבוצה סיימה במקום העשירי בלבד ולא הצליחה לשוב לבונדסליגה. בתום עונה זו עזב שטינדל את קרלסרוהה, וחזר לבונדסליגה כאשר חתם בהנובר 96.

שטינדל שיחק בהנובר במשך חמש עונות, והפך לקשר שמקומו בהרכב יציב יחסית, כאשר הקבוצה מצליחה לשמור על מקומה בבונדסליגה. בעונת 2011/12 הגיע שטינדל עם הנובר לרבע גמר הליגה האירופית, כאשר הבקיע שני שערים במפעל זה באותה עונה, והקבוצה הודחה באותו שלב על ידי אתלטיקו מדריד במפגש כפול. בעונת 2014/15 הבקיע שטינדל עשרה שערים במדי הנובר, וזו הייתה העונה המוצלחת ביותר שלו בקבוצה, שגרמה לקבוצות צמרת להתעניין בו. בתום עונה זו חתם שטינדל בבורוסיה מנשנגלדבך, לאחר שצבר 131 הופעות ליגה בהנובר, בהן הבקיע 19 שערים.

באוגוסט 2015 ערך שטינדל את הבכורה שלו במדי בורוסיה מנשנגלדבך בניצחון 1–4 על פ.צ. סנט פאולי במסגרת הגביע הגרמני. את עונת 2015/16 סיימו שטינדל וגלדבאך במקום הרביעי בבונדסליגה, על אף פתיחת עונה עם חמישה הפסדים רצופים. בקיץ 2016 מונה שטינדל כקפטן הקבוצה, לאחר שהקפטן הראשי מרטין שטרנצל פרש מכדורגל, וקפטן המשנה גרניט שאקה עבר לארסנל.

לקראת עונת 2023/2024 חזר לקבוצה בה גדל, קרלסרוהה ששיחקה בבונדסליגה השנייה. שטינדל ערך 24 הופעות והבקיע ארבעה שערים בעונה זו. בסיומה פרש ממשחק פעיל.

## קריירה בינלאומית
לשטינדל הופעות במדי נבחרות גרמניה הצעירות. ביוני 2017 ערך את הופעת הבכורה שלו בנבחרת גרמניה הבוגרת, בתיקו 1-1 מול נבחרת דנמרק במשחק ידידות. שטינדל פתח בהרכב במשחק זה, ובישל את שער השוויון בדקה ה-88 ליושוע קימיך שהבקיע בבעיטת מספרת. שטינדל נכלל בסגל נבחרת גרמניה לגביע הקונפדרציות 2017, והבקיע במשחק הפתיחה מול נבחרת אוסטרליה את השער הראשון בניצחון הגרמני בתוצאה 2–3. בהמשך שלב הבתים הבקיע שטינדל שער נוסף בתיקו 1-1 מול נבחרת צ'ילה. במשחק הגמר, שוב מול נבחרת צ'ילה, הבקיע שטינדל את שער הניצחון של בדקה ה-20 מבישול של טימו ורנר, והעניק לגרמניה ניצחון 0–1 וזכייה בגביע הקונפדרציות.

## תארים
עם נבחרת גרמניה:
* גביע הקונפדרציות 2017

## קישורים חיצוניים

קטגוריה:קשרי כדורגל גרמנים
קטגוריה:כדורגלני קרלסרוהה
קטגוריה:כדורגלני הנובר 96
קטגוריה:כדורגלני בורוסיה מנשנגלדבך
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני גביע הקונפדרציות 2017
קטגוריה:גרמנים שנולדו ב-1988
טלזה טרמה

**טלזה טרמה** (באיטלקית: **Telese Terme**) היא עיירה וקומונה בנפת בנוונטו בקמפניה שבאיטליה.

## היסטוריה
טלזה טרמה נבנתה על בסיס העיר העתיקה טלסיה. טלסיה נבנתה בתאריך לא ברור במהלך העת העתיקה. העיר הצטרפה לברית עם הרפובליקה הרומית, ובשנת 217 לפנה"ס נכבשה בידי קרתגו. הרומאים כבשו אותה בחזרה בשנת 214 לפנה"ס. באזור המאה העשירית החלה להיווצר באזור עיירה מגובשת שנבנתה בעיקרה סביב קתדרלה שנבנתה באזור. 

בשנת 1349 התרחשה באזור רעידת אדמה חזקה שהחריבה את כל העיר. בנוסף על כך רעידת האדמה פלטה לחלל האוויר גזים רעילים שהפכו את הישיבה באזור לבלתי נסבלת. העיר ננטשה והתושבים עקרו לעיירות הסמוכות. באזור המאה ה-19 החלה העיר לפרוח תודות ליוזמות מצד בעלי עסקים פרטיים. בשנת 1861 גרו בעיר 494 תושבים. לקראת סוף המאה נבנתה בעיר תחנת רכבת ונפתח סניף דואר. בשנת 1992, בעקבות משאל עם, שונה שם העיירה מ"טלזה" ל"טלזה טרמה".

## קישורים חיצוניים

## הערות שוליים

קטגוריה:קמפניה: ערים
סולייוב

**סולייוב** (בפולנית: **Sulejów**; ביידיש: **סולעיאוו**) היא עיירה במחוז פיוטרקוב שבפרובינציית לודז' בפולין, על גדות נהר פיליצה, בה התקיימה עד השואה קהילה יהודית גדולה.

## תולדות היישוב
סולייוב נוסדה בסוף המאה ה-13, ומשך מאות בשנים הייתה רכושו של מנזר מקומי. באמצע המאה ה-17 נגרם לעיירה נזק רב כתוצאה מפלישת השוודים לאזור.

## יהודי סולייוב
יהודים התיישבו בעיירה רק בסוף המאה ה-18, עם ביטול האיסור על מגורי יהודים בה. במהלך המאה ה-19 גדלה האוכלוסייה היהודית בעיירה, והקהילה המקומית נעשתה לקהילה עצמאית ונפרדת מקהילת פיוטרקוב טריבונלסקי. לקראת סוף אותה מאה נמנו ביישוב 1,881 יהודים. בשנת 1872 הופצה בעיירה עלילת דם לפיה היהודים העלימו נערה כדי להקיז את דמה לאפיית מצות. חרף מציאת הנערה, נערכו פרעות ביהודי העיירה. בשנת 1913 נערכו פרעות נוספות ביהודי העיירה.

בין מלחמות העולם התגוררו בעיירה כ-600 משפחות יהודיות, והתקיימה בה פעילות ציונית ופעילות של הבונד. בתקופה זו סבלו יהודי העיירה מחרם פולני על עסקיהם.

### בשואה
עם פרוץ מלחמת העולם השנייה הגיעו לעיירה פליטים יהודים רבים מיישובי הסביבה. במהלך הפצצות הגרמנים על העיירה עלו באש רוב בתי היהודים בה, וכן נשרף בית הכנסת המקומי. הניצולים מההפצצה נמלטו ליערות הסביבה, וחלקם שבו בהמשך לעיירה, ומצאו בה את הכוחות הגרמניים.

עד יולי 1942 עוד נמנו בעיירה 1,577 יהודים, חלקם פליטים. ב-15 באוקטובר 1942 גורשו כל יהודי היישוב לגטו פיוטרקוב טריבונלסקי, תוך ירי בחלק מהיהודים במהלך האקציה והגירוש. משם שולחו יהודי העיירה למחנה ההשמדה טרבלינקה יחד עם יתר יושבי הגטו כעבור מספר ימים.

## קישורים חיצוניים

* 
* סולייוב באתר מרכז מורשת יהדות פולין
* 
* 
* 
* 

קטגוריה:לודז' (פרובינציה): יישובים
קטגוריה:שואת יהודי פולין: קהילות
קטגוריה:עלילות דם
קטגוריה:לודז' (פרובינציה): עיירות יהודיות
קטגוריה:יישובים שהוקמו במאה ה-12
סקיירביישוב

**סקיירביישוב** (בפולנית: **Skierbieszów**) הוא כפר במחוז זמושץ' שבפרובינציית לובלין בפולין, על גדת נהר ווליצה, בו התקיימה עד השואה קהילה יהודית קטנה.

## תולדות היישוב
הכפר נזכר לראשונה בתחילת המאה ה-15, עת השתייך לבישופים של חלם, ובמשך השנים התפתח לכדי יישוב עירוני. בשנת 1564 נמנו בכפר 409 תושבים.

בחלוקת פולין השלישית, בשנת 1795, נכלל היישוב בתחום אוסטריה, ובשנת 1815 נכלל בתחום פולין הקונגרסאית.

## יהודי היישוב
התיעוד הראשון לישיבת יהודים בכפר הוא מהמאה ה-16. בשנת 1921 נמנו בכפר 106 יהודים.

בנובמבר 1941, תחת הכיבוש הגרמני, רצחו הגרמנים 82 מיהודי הכפר. ב-14 במאי 1942 רצחו אנשי ס"ס את 14 היהודים האחרונים שעוד נותרו במקום.

## קישורים חיצוניים

* סקיירביישוב באתר מרכז מורשת יהדות פולין
* 
* 

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:קהילות יהודיות בפולין
קטגוריה:קהילות יהודיות שהושמדו בשואה
שתאי אדום-מקור

**שתאי אדום-מקור** או **שתאי מצוי** (שם מדעי: *Quelea quelea*) הוא מין של ציפור קטנה ממשפחת האורגיים החי ומעופף בלהקות ענקיות על פני אפריקה המזרחית.

## תיאור
זוהי ציפור קטנה בגודלה. אורכה רק 11–13 ס"מ ומשקלה 15–20 גרם. בעונת הרבייה, לזכר "מסכה" שחורה ומקור גדול ואדום שנתן לו את שמו, ובשאר הזמן הפנים בהירות יותר עם מקור אפור. הראש כתום, החזה אפור והבטן בהירה עם כנפיים חומות מפוספסות מעט. ראש הזכר בעל נוצות פרועות מעט. הנקבה דומה לזכר אך מקורה צהוב בעונת הרבייה.

## אקולוגיה
השתאי נחשב לעוף הבלתי מבוית בעל מספר הפרטים הגדול ביותר בכדור הארץ, כאשר לאחר הרבייה מגיעה אוכלוסיית השתאי לעיתים לשיא של 1.5 מיליארד פרטים. השתאי ידוע במעופיו בלהקות ענקיות המונות מיליוני פרטים ויכולות לעבור 5 שעות עד שלהקה תסתיים להופיע. הם מעופפים ברחבי ערבות העשב והסוואנות של אפריקה שמדרום לסהרה, כולל בערים אנושיות, בחיפוש אחר מים וכן זרעים וחרקים שונים לאכול. מין זה ידוע כמזיק גדול ביותר לחקלאים באפריקה ויכול לכלות מיליוני דגנים בשנה באפריקה ולגרום לאנשים רבים לרעוב. מדינות אפריקה מנסות להרוג כמה שיותר ציפורים. כ-150 מיליון ציפורים נקטלות במהלכי התגובה של הממשלות לציפורים, אך זה לא משפיע כלל על מספרם העצום.

כשכפריים שומעים על מתקפת ציפורים הם חופרים בור ליד עץ עם קיני שתאים, שמים זיקוקי דינמיט וכך הורגים את הציפורים הקטנות שבקן. הנבלות שלהם משמשים אז מאכל לכלבים ולחזירים.

השתאים המתקהלים (קרויות כך עקב מנהגם לשתות מים כל יום), מושכים עליהם מגוון של טורפים, רובם מעופפים, כמו עיטים, בזיים, אנפות, חסידות, לבלרים, דורסי לילה, כחלים, שלדגים, קלאויים, עורבים וחנקנים ועל הקרקע הם נטרפים על ידי נחשים, לטאות ויונקים טורפים כמו חתולים, תנים ואף מכרסמים. בנוסף על ההתקהלות הגדולה שלהם הם גם מקננים בחבורות ענקיות עם קינים די צמודים אחד לשני. לעיתים העצים נופלים לקרקע מרוב השתאים.

## גלריה

קובץ:Red-billed Quelea,Quelea quelea (the World's most abundant wild bird species) at Borakalalo National Park (10001297316).jpg
קובץ:Quelea quelea (flock), Tsavo West National Park, Kenya.jpg
קובץ:Red-billed quelea (Quelea quelea aethiopica) male breeding plumage yellow.jpg
קובץ:Red-billed quelea flocking at waterhole.jpg
קובץ:Red-billed Queleas (Quelea quelea) (6041123831).jpg


## קישורים חיצוניים

* שתאי אדום-מקור בwhat-when-how

## הערות שוליים

קטגוריה:טקסונים שתוארו בידי קארולוס לינאוס
קטגוריה:אורגיים
קטגוריה:דרום סודאן: עופות
קטגוריה:דרום אפריקה: עופות
קטגוריה:נמיביה: עופות
קטגוריה:בעלי חיים אוכלי-צמחים
קטגוריה:בעלי חיים שתוארו ב-1758
קטגוריה:עופות הסוואנה האפריקנית
אורג הכף

ממוזער|300px|אורג מכין את קינו
**אורג הכף** (שם מדעי: *Ploceus capensis*) הוא מין מהסוג אורג שבמשפחת האורגיים המצוי רק בדרום אפריקה ומכאן שמו.
## מאפיינים
אורכו 17 ס"מ והוא בעל נוצות בצהוב-זית כהה עם מקור ארוך דמוי חרוט. הראש כתום עם גרון כתום כהה והכנפיים ירקרקות-צהובות. הנקבות דומות לזכרים אך צבען בהיר יותר וצבע בטנן לבן.

האורג הוא עוף המצוי בדרומה של אפריקה בערבות עשב, שיחייה, גדות נהר וחורש דרום אפריקני מסוג Fynbos והוא אנדמי לדרום אפריקה. הוא מקנן בחבורות גדולות בין העצים על ענפי עצים כמו ערבה, אקליפטוס ולעיתים דקלים וכן בין דגניים גבוהים.

האורג מבצע קשר מסובך העשוי מעשבים על ענף;  מפתח זה ייתלה הקן בעל החלק המוארך עד למטה. הזכר משתמש במקורו הארוך כדי להשחיל את העשבים אחד בשני עד שייווצר קן גדול בו יכולים להיכנס יצורים עד לגודל האורג והכניסה אליו מלמעלה תהיה קשה. הם חיים יחד במושבות ותוקפים אוכלי ביצים פוטנציאלים כמו עורבים, סנאים או נחשי ביצים. כמו כן הקינים בעלי פתחים קטנים המונעים מטפילי קנים כמו קוקיית דידריק להיכנס לתוכו.

אלו ציפורים רעשניות הניזונות בעיקר מזרעים, עלים קטנים, דגנים ומחרקים על פני הקרקע ובאוויר.

## קישורים חיצוניים

* אורג הכף, באתר Showme

## הערות שוליים

קטגוריה:טקסונים שתוארו בידי קארולוס לינאוס
קטגוריה:אורגיים
קטגוריה:בעלי חיים שתוארו ב-1766
קטגוריה:דרום אפריקה: עופות
קטגוריה:דרום אפריקה: בעלי חיים אנדמיים
קטגוריה:עופות הסוואנה האפריקנית
עורב עב-מקור

**עוֹרֵב עַב־מָקוֹר** (שם מדעי: *Corvus crassirostris*) הוא מין של עורב החי בקרן אפריקה והוא ציפור השיר הגדולה ביותר בעולם.

## מאפיינים
עורב עב־מקור הוא העורב וציפור השיר הגדולה בעולם. אורכו מגיע ל־60–64 סנטימטרים ומשקלו עד ל־1.5 קילוגרם. הוא דומה מאוד למין עורב לבן־עורף (*Corvus albicollis*) המצוי מעט יותר דרומה ממנו, אך מאוד דומה לו. הוא בעל נוצות כהות ביותר, מקור שחור ועבה עם קצה לבן (ממנו קיבל את השם) ועליו חריצים קטנים. העורף לבן ושאר הגוף שחור. שני המינים דומים במראה. לעורב זה קול צורם ונמוך יותר משאר העורביים ובשבי חלק מהעורבים הצליחו לחקות עופות אחרים.
עורב זה מצוי באתיופיה, אריתריאה וסומליה ומצוי בעיקר ברמת אתיופיה ורמות והרים בגובה 1,500-3,400 מטר.

כמו שאר העורבים גם העורב עב־המקור הוא אוכל-כול הניזון מזחלי חרקים, חיפושיות זבל, שאריות בשר ופגרים ומזון המגיע מהאדם. הם גם נוברים בגללים כדי לחלץ זחלי חיפושיות זבל וניזונים גם מזרעים.

העורבים מקננים על העצים והמצוקים באזור מחייתם. הם מטילים בקן 3–5 ביצים.

## קישורים חיצוניים

## הערות שוליים

קטגוריה:בעלי חיים שתוארו ב-1836
קטגוריה:טקסונים שתוארו בידי אדוארד ראפל
קטגוריה:עורביים
קטגוריה:אתיופיה: עופות
קטגוריה:סומליה: עופות
עורב אפור-צוואר

**עורב אפור-צוואר** (שם מדעי: *Picathartes oreas*) הוא מין של ציפור שיר גדולה ממשפחת הפיקטרטיים (Picathartidae) המצוי רק ביערות אפריקה המערבית. ישנו מין נוסף אחד בלבד בסוג, עורב קירח-ראש. מין זה כמו קרובו מצוי בסכנה בטבע. למרות שמו הוא כלל אינו קשור למשפחת העורביים.

עורב מגיע לאורך 33–38 ס"מ ולמשקל 200–250 גרם. הוא דומה לקרובו במראהו אך בעל עורף אדום עם צוואר לבן וראש שחור בעל לחיים לבנות ומקור ארוך ושחור. הבטן לבנה והכנפיים והזנב שחורים והרגליים ארוכות וגבוהות ועוזרות לעורב לנוע במהירות על קרקע היער. הראש חשוף מנוצות כמעט לגמרי עם צידי מקור כחולים בוהקים וחזה בצבע צהוב לימון. 

הוא מצוי ביערות מערב אפריקה בניגריה, קמרון, גינאה המשוונית, דרום מערב גבון והאי ביאוקו. הוא משוטט על קרקע יערות הגשם ומחפש פירות וזרעים וחרקים שונים, בייחוד חרקים הבורחים מנמלי לוחמה והוא מעופף בין השיחים והענפים הנמוכים ביחידות או בזוג ורק לעיתים נדירות בקבוצות גדולות יותר. 

עורב זה הוא מונוגומי ומטיל ביצים על בסיס מוצק בקן אותו הוא מכין מבוץ מתקשה. הגוזלים הבוקעים מתבגרים ועוזבים כעבור חודש בקן.

המין מצוי בסכנת הכחדה בטבע עקב כריתת יערות וציד, ותוכניות שימור רבות הוכנו עבור מין זה. הוא נחשב לעוף פופולרי מבינת התצפיתנים של מערב אפריקה וכן סמל לתיירות אקולוגית באזורו.

## קישורים חיצוניים

## הערות שוליים

קטגוריה:טקסונים שתוארו בידי אנטון רייכנוב
קטגוריה:פיקטרטיים
קטגוריה:ניגריה: עופות
קטגוריה:בעלי חיים שתוארו ב-1899
קטגוריה:עופות יערות הגשם האפריקאים
גביע אפריקה לאומות 1994

**גביע אפריקה לאומות 1994** היה הטורניר ה-19 של גביע אפריקה לאומות בכדורגל. הטורניר התקיים בין ה-26 במרץ ל-10 באפריל 1994 בתוניסיה, שהחליפה את זאיר, שתוכננה במקור לארח את הטורניר.

בטורניר השתתפו 12 נבחרות, שחולקו לארבעה בתים, מהן העפילו שתי הראשונות בכל בית לשלב רבע הגמר.

 זכתה בתואר בפעם השנייה בתולדותיה, לאחר שחזרה מפיגור וגברה 2–1 במשחק הגמר על , מצמד שערים של עמנואל אמוניקה. הזמבים התייצבו לטורניר עם נבחרת חדשה כמעט לחלוטין, שנה לאחר התרסקות המטוס שהוביל את הנבחרת למשחק במסגרת מוקדמות מונדיאל 1994. באותו האסון נספו 25 שחקנים ואנשי צוות.

## מוקדמות
טורניר המוקדמות התקיים בין יוני 1992 לאוקטובר 1993. השתתפו בו כל הנבחרות החברות ב-CAF, שחולקו לשמונה בתים בני ארבע עד שש נבחרות כל אחד. עשר נבחרות העפילו מטורניר המוקדמות, ואליהן הצטרפו  המארחת ו, מחזיקת הגביע, שהעפילו אוטומטית.

### הנבחרות המעפילות
[250px|שמאל|ממוזער|המדינות המשתתפות בטורניר הגמר על פני מפת [אפריקה]]

* סנגל החליפה את  שנפסלה מלהשתתף בטורניר עקב שיתוף שחקנים לא מורשים.

## אצטדיונים




## שלב הבתים
### בית א'

### בית ב'

### בית ג'

### בית ד'

## שלבי הנוק-אאוט

## קישורים חיצוניים

1994
קטגוריה:תחרויות כדורגל ב-1994
קטגוריה:תוניסיה: כדורגל
קטגוריה:תחרויות ספורט בתוניסיה
עורב צבוע

**עוֹרֵב צָבוּעַ** (שם מדעי: *Corvus albus*) הוא מין של עורב המצוי באפריקה ובעל צבעים כהים עם חזה לבן.
## מאפיינים
המין מזכיר מאוד את עורב הנבלות (Corvus corone) מאירופה. הוא מגיע לאורך 46–52 ס"מ, מוטת כנפיים של 85–98 ס"מ ולמשקל של 520 גרם. הוא בעל נוצות שחורות עם מקור גדול ושחור, ראש מצויץ וכן נוצות סנטר מצויצות וצוואר קצר מאוד עם חזה ועורף לבנים וכנפיים ובטן שחורים.

המין מצוי ברחבי אפריקה באזורים צחיחים וכן בערבות העשב. הוא מצוי מסנגל, סודאן, סומליה ואריתריאה ומדרים עד כף התקווה הטובה, מדגסקר, ארכיפלג קומורו, איי אלדברה, זנזיבר, פמבה והאי ביאוקו. מין זה מצוי גם בקרבה גדולה מאוד ליישובי האדם, אך יכול לחיות גם בשטחי בר, כמו באריתריאה.

העורבים מעופפים בזוגות או בקבוצות קטנות, אך בשעת אוכל יימצאו בקבוצות נרחבות יותר. הם מחפשים טרף קטן כמו חרקים, עכבישים, זוחלים קטנים, מכרסמים, ציפורים קטנות וביציהם וכן ניזונים מבוטנים, אגוז אדמה, פירות ושאריות של האדם ומפגרים. הם יתקיפו גם עופות דורסים שהם רואים כמו חיוויאי ושלך אך לא את הדיות.

המין מקנן על עצים גבוהים ומבודדים או על עמודי טלפון ושני המינים בונים קן ומטילים 3–6 ביצים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1776
קטגוריה:טקסונים שתוארו בידי פיליפ לודוויג סטטיוס מולר
קטגוריה:עורביים
קטגוריה:בורקינה פאסו: עופות
קטגוריה:בנין: עופות
קטגוריה:גינאה ביסאו: עופות
קטגוריה:קומורו: עופות